Diari Oficial de la Generalitat Valenciana


Sumari del DOGV 5541, del 25-06-2007 (2007/8315)

RESOLUCIÓ de 19 de juny de 2007, de la Direcció General de Recursos Humans, per la qual es modifica, en execució de sentència, la Resolució de 12 de maig de 2005, de la Direcció General de Recursos Humans, per la qual es resol el procediment de provisió iniciat per Resolució de 4 de maig de 2004, per a la selecció i provisió de places de facultatiu especialista d'àrea de Traumatologia i Cirurgia Ortopèdica en les institucions sanitàries dependents de la Conselleria de Sanitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5541

Data del DOGV
:   25-06-2007

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2007/8315


Data del document
:   19-06-2007

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * metge
    * recurs administratiu
    * administració regional
    * concurs administratiu
    * execució de sentència
    * funcionari

RESOLUCIÓ de 19 de juny de 2007, de la Direcció General de Recursos Humans, per la qual es modifica, en execució de sentència, la Resolució de 12 de maig de 2005, de la Direcció General de Recursos Humans, per la qual es resol el procediment de provisió iniciat per Resolució de 4 de maig de 2004, per a la selecció i provisió de places de facultatiu especialista d'àrea de Traumatologia i Cirurgia Ortopèdica en les institucions sanitàries dependents de la Conselleria de Sanitat. [2007/8315]  
En compliment del veredicte de les sentències fermes núms. 1049/06 i 1050/06 del Tribunal Superior de Justícia de la Comunitat Valenciana, per les quals s'estimen en part els recursos d'apel·lació interposats per Alfredo Subias López i Damián Misfud Miedes, contra les sentències número 316/04 del Jutjat Contenciós Administratiu núm. 8 i 326/04 del Jutjat Contenciós Administratiu núm. 7, dictades respectivament en procediments abreujats 66/04 i 68/04, i per les quals es revoquen estos pronunciaments i en el seu lloc s'acorda l'estimació parcial dels recursos contenciosos administratius interposats pels esmentats actors contra la Resolució de 23 d'octubre de 2003, per la qual es fa pública la qualificació final atorgada als concursants que han superat la fase de selecció del procés extraordinari de consolidació d'ocupació per a la selecció i provisió de places de facultatiu especialista de Traumatologia i Cirurgia Ortopèdica. Segons l'estimació dels recursos, la resolució esmentada es reconeix contrària a dret, s'anul·la i queda sense efecte alhora que s'ha de fer una nova valoració dels mèrits d'acord amb els criteris establits en els fonaments de dret de les esmentades sentències.  
Vista la Resolució de 20 de març de 2007, de la Direcció General de Recursos Humans, per la qual es modifica la Resolució de 24 de novembre de 2003 del mateix òrgan, per la qual es declara en situació d'expectativa de destinació els aspirants que han superat el concurs oposició del procés extraordinari de consolidació d'ocupació per a la selecció i provisió de places de facultatiu especialista de Traumatologia i Cirurgia Ortopèdica (DOCV núm. 5.480, de 29.03.2007)  
Fent ús de les funcions atribuïdes per l'article 1.2.p) de la Resolució de 18 de gener de 2006, del director gerent de l'Agència Valenciana de Salut, per la qual es deleguen competències en matèria de persona, resolc:  
Primer  
Modificar la Resolució de 12 de maig de 2005, de la Direcció General de Recursos Humans (DOGV núm. 5007, de 17.05.2005), per la qual es resol el procediment de provisió iniciat en la Resolució de 4 de maig de 2004, per a la selecció i provisió de places de facultatiu especialista de Traumatologia i Cirurgia Ortopèdica en les institucions sanitàries dependents de la conselleria de Sanitat, i es nomena personal estatutari fix, facultatiu especialista d'àrea de Traumatologia i Cirurgia Ortopèdica M. de la Fe Minguez Rey, amb DNI 16062852.  
Segon  
Assignar a la interessada, a proposta del tribunal corresponent, el lloc adscrit a l'Hospital Clínic Universitari de València.  
La destinació obtinguda és irrenunciable.  
L'adjudicatària disposarà d'un termini màxim d'un mes, comptat a partir de l'endemà de publicació de la present resolució, per a efectuar la presa de possessió. Este període no serà retribuït.  
Si l'aspirant no pren possessió de la plaça que se li ha adjudicat en el termini indicat, perd tots els drets derivats de la participació en la convocatòria.  
Contra la present resolució es pot interposar incident d'execució de sentència davant dels Jutjats Contenciosos Administratius núms. 7 i 8 de València, segons que disposa l'article 109 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos a comptar de l'endemà del dia en què es publique esta resolució.  
València, 19 de juny de 2007.- El director general de Recursos Humans: José Cano Pascual.